Flere guidede ture i Lille vildmose

Lille Vildmosecentret udvider nu aktivitetsprogrammet med flere offentlige guidede busture i den fredede mose. Hver torsdag eftermiddag frem til og med den 23. august er det muligt at komme med kyndig guide på gyngende grund. Pladser skal reserveres på Lille Vildmosecentret - fortæller centret i en pressemeddelelse. Busturene er en fortsættelse af turene i juli, som pga. stor efterspørgsel næsten alle har været udsolgt, men nu er muligheder her altså igen. Det koster 75 kr. for voksne er 40 kr. for børn. Under turene er der mulighed for at besøge Skarven ved Toftesø, som også rummer en Odderfamilie, og det er muligt at få våde tæer på Portlandmose, som er en af de fire unikke og specielle højmoser i Lille Vildmose området. Krondyr og måske kongeørne kan man også være heldige at se når turen går forbi Høstemark skov, som er en af de mest artsrige skove i Danmark. Og så lige et godt råd fra Vildmosecentret: Praktisk fodtøj og kikkert anbefales!